
Különböző koncentrációjú növényi hormon hatása két préritárnics (Eustoma grandiflora (Raf.) Shinners) fajtára

Kulcsszavak: préritárnics; hormonok; vágott virágok; gibberillin; lizianthus
A préritárnicsnak [Eustoma grandiflorum (Raf.) Shinners] jelentős szerepe van a dísznövénytermesztésben, amely vágott vagy néha cserepes virágos dísznövényként jelenik meg. A kutatásunk célja az, hogy meghatározzuk, hogy a különböző koncentrációjú gibberellinnek (GA3) van-e pozitív vagy negatív hatása a két préritárnics fajtára (Eustoma grandiflorum Croma lavander és E. grandiflorum Rosita yellow) vágott virág előállításánál. A gibberellint levéltrágyaként juttattuk ki a növényekre. A kísérlet során a következő kezeléseket használtuk: kontroll (semmilyen kezelésben sem részesültek a palánták), GA3–25, 50, 100 és 150 mg/L. Minden kezelést négy ismétlésben végeztünk el, egyenként 10 darab préritárnics növényen.
A kísérlet keretén belül vizsgáltuk a két fajta növekedését, a hajtások hosszát és számát, a szárvastagságot, a bokorátmérőt, a virágszámot és a virágátmérőt.
Az adatok kiértékelése után arra a következtetésre jutottunk, hogy a gibberellin készítménynek pozitív hatásai voltak a préritárnics virágzására és fejlődésére, hiszen az a célunk, hogy minél hosszabb szárú és nagyobb virághozamú növényt kapjunk.



